Előterjesztés Zalakaros Város Önkormányzata Képviselőtestülete **2019. november 21-i** ülésére

**Tárgy: Év végi jutalmazás**

Előterjesztést készítette: Horváthné Juhász Barbara pénzügyi osztályvezető

Tisztelt Képviselőtestület!

A költségvetési szervek 2019. évi előirányzat felhasználást vizsgálva az alábbiak szerint javasoljuk a a 2019. év végi jutalmazást:

* minden költségvetési szervnél a havi besorolás szerinti bér ( ágazati pótlékok nélkül) összegének megfelelő jutalomkeret

Tájékoztatásul:

Költségvetési szerv neve Dolgozói létszám: Havi bértömeg

Óvoda és Bölcsőde 27 fő 6500 eFt

Közösségi Ház és Könyvtár 4,6 fő 950 eFt

Önkormányzati dolgozók 7.5 fő 1621 eFt

Közös Önkormányzati Hivatal 21 fő 7500 eFt

A költségvetési szerveknek a saját költségvetése nagyrészt fedezetet nyújt a jutalom kifizetésére – bérmegtakarítás, járulék megtakarítás és többlet bevétel terhére. Amennyiben valamely intézménynél hiány mutatkozna, javasoljuk a fenntartó által az általános tartalék terhére kiegészíteni maximum 3.000.000 Ft összegig.

**Határozati javaslat:**

A Képviselőtestület

* Valamennyi költségvetési szerv valamint az önkormányzat a havi besorolás szerinti bértömeg (ágazati pótlékok nélkül) összegét fordíthatja dolgozói év végi jutalmazására. A jutalom és járulékainak fedezete elsősorban az intézmények saját költségvetése, mely szükség esetén kiegészítésre kerülhet maximum 3000000 Ft összegig Zalakaros Város Önkormányzatának 2019. évi általános tartaléka terhére.

Határidő: 2019. november 30.

Felelős: Novák Ferenc polgármester

Operatív felelős: Horváthné Juhász Barbara pénzügyi osztályvezető

Zalakaros, 2019. november 8.

 Novák Ferenc

 polgármester